**Paskaidrojuma raksts**

**Ventspils valstspilsētas pašvaldības domes 2025. gada \_\_. \_\_\_\_\_\_\_ saistošajiem noteikumiem Nr.\_\_ “Par kārtību, kādā tiek saskaņota ielu tirdzniecība, sabiedriskās ēdināšanas pakalpojumu sniegšana, alkoholisko dzērienu mazumtirdzniecība novietnēs, pakalpojumu sniegšana publiskās vietās, un veikta tirgus statusa piešķiršana Ventspils valstspilsētas pašvaldības administratīvajā teritorijā”**

| **Paskaidrojuma raksta sadaļa** | **Norādāmā informācija** |
| --- | --- |
| 1. Mērķis un nepieciešamības pamatojums | Izvērtējot pašvaldībā spēkā esošos Ventspils pilsētas domes 2010. gada 29. jūnija saistošos noteikumus Nr. 7 “Par alkoholisko dzērienu mazumtirdzniecību novietnēs Ventspils pilsētā” un Ventspils pilsētas domes 2011. gada 15. jūlija saistošos noteikumus Nr. 7 “Tirdzniecība publiskās vietās Ventspils pilsētā”, ir izstrādāti jauni saistošie noteikumi “Par kārtību, kādā tiek saskaņota ielu tirdzniecība, sabiedriskās ēdināšanas pakalpojumu sniegšana, alkoholisko dzērienu mazumtirdzniecība novietnēs, pakalpojumu sniegšana publiskās vietās, un veikta tirgus statusa piešķiršana Ventspils valstspilsētas pašvaldības administratīvajā teritorijā” (turpmāk – saistošie noteikumi).  Saistošie noteikumi apvieno pašreiz spēkā esošos saistošos noteikumus ielu tirdzniecības jomā un alkoholisko dzērienu mazumtirdzniecību novietnēs, papildinot ar noteikumiem attiecībā uz pakalpojumu sniegšanu publiskās vietās un tirgus statusa piešķiršanu.  Saistošo noteikumu mērķis ir salāgot prasības ielu tirdzniecībai, ielu tirdzniecības organizēšanai, sabiedriskās ēdināšanas pakalpojumu sniegšanai, alkoholisko dzērienu mazumtirdzniecībai novietnēs, pakalpojumu sniegšanai publiskās vietās, kā arī veikta tirgus statusa piešķiršanai Ventspils valstspilsētas pašvaldības (turpmāk – Pašvaldība) administratīvajā teritorijā.  Saistošie noteikumi paredz, ka ielu tirdzniecība, t.sk. sabiedriskās ēdināšanas pakalpojumus sniegšana, izņemot publisku pasākumu laikā, nav atļauta:   * Dzirnavu laukumā; * Jaunpilsētas laukumā; * Lielajā laukumā, izņemot laika periodā no Pirmās adventes līdz Zvaigznes dienai, kad Pašvaldības noteiktās vietās ir atļauta ielu tirdzniecība; * Rātslaukumā, izņemot:   + laika periodā no Pirmās adventes līdz Zvaigznes dienai, kad Pašvaldības noteiktās vietās ir atļauta ielu tirdzniecība;   + sabiedriskās ēdināšanas pakalpojuma sniegšanu, ja pakalpojumu sniedz tirdzniecības dalībnieks, kura pastāvīgā tirdzniecības vieta atrodas Rātslaukumam pieguļošā nekustamajā īpašumā; * Pašvaldībai piederošajos zemes gabalos Lidotāju ielā 28, Tārgales ielā 2 un Tārgales ielā 4, Ventspilī; * publiskajos auto stāvlaukumos Zvanu ielā 4, Brīvības ielā 14, Kuldīgas ielā 1, Sarkanmuižas dambis 1, Katrīnas ielā 12, Ventspilī, bet pārējos auto stāvlaukumos ielu tirdzniecība ir pieļaujama, ar nosacījumu, ka vienlaikus katrā drīkst darboties ne vairāk kā divi tirdzniecības dalībnieki; * ielu teritorijās esošajās autostāvvietās, izņemot gadījumus, kad tiek sniegts sabiedriskās ēdināšanas pakalpojums un tiek izbūvēts parklets; * pie ēku galvenajām (ielu) fasādēm un tuvāk kā 3 metru attālumā no tām, izņemot gadījumus, kad tirdzniecības vieta tiek piesaistīta pastāvīgai tirdzniecības vietai vai tirdzniecības dalībnieks tirdzniecības vietu konkrētā nekustamā īpašumā ierīko un izmanto ne vairāk kā 90 (deviņdesmit) kalendārās dienas viena kalendārā gada laikā; * tuvāk par 10 metriem no pieminekļiem un piemiņas vietām; * vietās, kas aizsedz stacionārus vides objektus, reklāmas objektus, elektroniskās kartes apkalpošanas ierīces skaidras naudas iemaksai vai izņemšanai, esošās tirdzniecības vietas, informatīvas zīmes, satiksmes organizācijas tehniskos līdzekļus, pakomātus, pandusus, avārijas izejas, ugunsdzēsības hidrantus, ģeodēziskā tīkla punktus, elektrosadales skapjus, u.tml. inženiertehniskās iekārtas; * uz veloceliņiem.   Papildus saistošie noteikumi paredz, ka Pašvaldības administratīvajā teritorijā, izņemot publisku pasākumu laikā, pakalpojuma sniegšana publiskās vietās nav pieļaujama:   * bērnu parkā “Bērnu pilsētiņa”, izņemot divās pakalpojumu sniegšanas vietās, kuras paredzētas bērnu rotaļu iekārtu nomas punktu iekārtošanai; * bērnu parkā “Fantāzija”, izņemot vienā pakalpojumu sniegšanas vietā, kura paredzēta bērnu rotaļu iekārtu nomas punkta iekārtošanai.   Saistošie noteikumi paredz jaunu kārtību, gadījumos, kad tirdzniecības dalībnieks vēlas īstenot ilgstošu (ilgāk par piecām dienām) ielu tirdzniecību, sabiedriskās ēdināšanas pakalpojumu sniegšanu, alkoholisko dzērienu mazumtirdzniecību novietnē un pakalpojumu sniegšanu publiskās vietās tirdzniecības dalībniekam vispirms jāvēršas Pašvaldības iestādes “Ventspils domes administrācija” Arhitektūras un pilsētbūvniecības nodaļā (turpmāk – APN), lai saņemtu saskaņojumu tirdzniecības vietas novietojumam un vizuālajam noformējumam, atbilstoši saistošajos noteikumos noteiktajam. Pēc APN saskaņojuma saņemšanas tirdzniecības dalībniekam jāvēršas ar iesniegumu Pašvaldībā. Pašvaldības iestādes “Ventspils domes administrācija” Ekonomikas un iepirkumu nodaļa pēc visu saistošajos noteikumos attiecīgās darbības veikšanai nepieciešamo dokumentu saņemšanas izskata tos un izsniedz atļauju vai atteikumu izsniegt atļauju.  Ņemot vērā, ka administratīvā atbildība par tirdzniecību publiskās vietās, jau ir paredzēta Patērētāju tiesību aizsardzības likumā (37. pants), turklāt nosakot arī konkrētu pašvaldības kompetenci administratīvo pārkāpumu procesā (38. panta piektā daļa), administratīvā atbildība saistošajos noteikumos netiek noteikta. |
| 1. Fiskālā ietekme uz pašvaldības budžetu | Saistošie noteikumi nerada papildu fiskālo ietekmi uz Pašvaldības budžetu. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. Sociālā ietekme – nav attiecināms.  3.2. Ietekme uz vidi – nav attiecināms.  3.3. Ietekme uz iedzīvotāju veselību – nav attiecināms.  3.4. Ietekme uz konkurenci – saistošie noteikumi ir izstrādāti, lai nodrošinātu, ka ielu tirdzniecība, alkoholisko dzērienu mazumtirdzniecība un pakalpojumu sniegšana publiskās vietās tiek veikta atbilstoši noteiktajām prasībām, tādējādi nodrošinot godīgu konkurenci. |
| 1. Ietekme uz administratīvajām procedūrām un to izmaksām | Noteikumi neietekmē līdzšinējās administratīvās procedūras vai to izmaksas.  Saistošo noteikumu piemērošanas jautājumos personas var vērsties Ventspils valstspilsētas pašvaldības iestādes “Ventspils domes administrācija” Ekonomikas un iepirkumu nodaļā, Jūras ielā 36, Ventspilī, tālr. 63601191, 63601192, e-pasts: [ekonomika@ventspils.lv](mailto:ekonomika@ventspils.lv). |
| 1. Ietekme uz pašvaldības funkcijām un cilvēkresursiem | Atbilstoši Pašvaldību likuma 4. panta pirmās daļas 12. un 13. punktu pašvaldības autonomās funkcijas ir sekmēt saimniecisko darbību pašvaldības administratīvajā teritorijā un sniegt tai atbalstu, ka arī izsniegt atļaujas un licences komercdarbībai.  Saistošo noteikumu izpildes nodrošināšanai nav nepieciešams veidot jaunas pašvaldības institūcijas.  Papildus administratīvais slogs Pašvaldības struktūrvienībām saistībā ar saistošo noteikumu izpildi netiks radīts. Saistošo noteikumu īstenošanā netiks uzlikti jauni pienākumi vai uzdevumi esošajiem darbiniekiem, veidotas jaunas darba vietas u.tml. |
| 1. Informācija par izpildes nodrošināšanu | Saistošo noteikumu izpildi nodrošina Pašvaldības iestādes “Ventspils domes administrācija” struktūrvienības, Pašvaldības iestāde “Ventspils Komunālā pārvalde” un Pašvaldības iestādes “Ventspils Pašvaldības policija”. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošo noteikumu prasības un tā izpilde neradīs papildus izmaksas Pašvaldībai. Tie ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 1. Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46.panta trešajā daļā noteiktajam saistošo noteikumu projekta un tā paskaidrojuma raksta projekts laika periodā no \_\_\_\_\_\_\_\_\_\_\_\_\_\_\_\_ līdz \_\_\_\_\_\_\_\_\_\_\_\_\_\_\_\_ tika publicēts Pašvaldības tīmekļvietnē [www.ventspils.lv](http://www.ventspils.lv) sabiedrības viedokļa noskaidrošanai.  Par saistošo noteikumu projektu saņemtie viedokļi ……….  Saistošie noteikumi virzīti saskaņošanai Ekonomikas ministrijai Brīvas pakalpojumu sniegšanas likuma 14. panta 2.1 daļā noteiktajā kārtībā.  Saskaņā ar Brīvas pakalpojumu sniegšanas likuma 15. panta septītajā daļā noteikto, pēc saistošo noteikumu apstiprināšanas, par tiem tiks paziņots Eiropas Komisijai un ES dalībvalstīm komentāru sniegšanai Iekšējā tirgus informācijas (IMI) sistēmā.  Saistošo noteikumu projekts izskatīts Pašvaldības Pilsētas attīstības un vides komisijā 2025. gada 22. maijā, Ventspils valstspilsētas pašvaldības Likumības komisijā 2025. gada 4. jūnijā un Ventspils valstspilsētas pašvaldības Pilsētas attīstības jautājumu komitejā 2025. gada \_\_. \_\_\_\_\_\_\_\_\_\_. |

Ventspils valstspilsētas pašvaldības

domes priekšsēdētājs \_\_\_\_\_\_\_\_\_\_\_